**Obec Riečka**

okres Banská Bystrica

stavebný úrad

--------------------------------------------------------------–––––––––––––

číslo : Oc.Ú.- 134/2018/PM Riečka

Vybavuje : PhDr. Paučo dňa 28.08.2018

**V E R E J N Á V Y H L Á Š K A**

**O Z N Á M E N I E**

**O ZAČATÍ ÚZEMNÉHO KONANIA A UPUSTENIE OD ÚSTNEHO POJEDNÁVANIA**

Navrhovatelia, Peter Petráň a Oľga Petráňová, Riečka, 974 01 (ďalej len **„**navrhovatelia") podali dňa 20.08.2018 návrh na vydanie územného rozhodnutia o umiestnení stavby

**„ ČOV a kanalizačná prípojka „**

na pozemkoch parcelné čísla KN-C 1225/56, 1225/55, 1308, 1063/36 k.ú. Riečka.

Uvedeným dňom bolo začaté územné konanie.

**Stavba obsahuje**:

Popis stavby: Jedná sa o stavbu „ ČOV a kanalizačná prípojka ". Stavba bude osadená podľa PD vypracovaného Ing. Stanislav Hlavatý číslo oprávnenia 0499\*A2 z 05/2017.

Jedná sa o vybudovanie novej domovej ČOV a kanalizačnej prípojky pre stavebníka Peter Petráň a Oľga Krnáčová, Riečka

Nová ČOV bude umiestnená na pôvodne povolenej stavbe žumpy v zlúčenom územnom a stavebnom konaní a vydanom stavebnom povolení obce Riečka pod číslom oc.ú.- 28/2017/PM zo dňa 27.04.2017, ktoré je právoplatné a vykonateľné. Jedná sa o zmenu stavby žumpy na ČOV a novonavrhovanú kanalizačnú prípojku o dĺžke 12,50 m.

Čistiareň odpadových vôd bude slúžiť na čistenie splaškových odpadových vôd z novostavby rodinného domu (RD) stavebníka Peter Petráň a Oľga Petráňová. Pôvodne bolo navrhované odvádzať splaškové

- 2 -

vody z navrhovaného RD do železobetónovej nepriepustnej žumpy. Žumpa sa realizovať nebude a bude nahradená ČOV.

Splaškové odpadové vody z rodinného domu boli odvedené do nepriepustnej žumpy, ktorá bude nahradená ČOV. Splaškové odpadové vody z rodinného domu sa zvedú navrhovanou splaškovou kanalizáciou z PVC rúr D 160 mm do navrhovanej ČOV, ktorá sa vybuduje na pozemku investora pred rodinným domom. Navrhované potrubie splaškových vôd sa napojí na navrhované potrubie vnútornej kanalizácie PVC DN 125 mm 01,00 m od steny rodinného domu. Vyčistené vody z ČOV sa odvedú PVC potrubím D 160 mm do potoka Riečanka, ktorý preteká popred rodinný dom. Potrubie začína v km 0,00 zaústením do neupraveného brehu potoka Riečanka. Od km 0,00 je trasa potrubia vedená popod miestnu komunikáciu na pozemok investor kde v km 0,0095 sa vybuduje domová ČOV. Následne potrubie pokračuje k rodinnému domu až po km 0,0125, kde je potrubie ukončené napojením na vnútorný rozvod kanalizácie Navrhnuté je potrubie PVC D 160 mm. Celková dĺžka potrubia je 12,5 m.

Uloženie el. kábla **:**

K dúchadlu sa privedie elektrický kábel CYKY 3C x 2,5 mm. Kábel bude uložený v samostatnej ryhe š. 350 mm a hĺbky 800 mm. Kábel sa uloží do pieskového lôžka hr. 200 mm. V hĺbke 400 mm pod terénom sa do ryhy osadí výstražná PVC fólia š. 330 mm.

Domová ČOV typ AQUATEC AT6 **:**

Na čistenie splaškových odpadových vôd sa vybuduje typová domová ČOV - AQUATEC AT6.

Stavba „ ČOV a kanalizačná prípojka ". Stavba bude osadená podľa PD vypracovaného Ing. Stanislav Hlavatý číslo oprávnenia 0499\*A2 z 05/2017 na pozemku parcelné číslo KN-C 1225/56, 1225/55, 1308, 1063/36 v k.ú. Riečka.

Stavebný úrad oznamuje začatie konania o umiestnení stavby v zmysle § 36 ods. 4 stavebného zákona v spojení s ustanovením § 26 správneho poriadku formou verejnej vyhlášky.

Obec Riečka, ako stavebný úrad príslušný podľa § 117 ods. 1 zákona č. 50/76 Zb. v úplnom znení o územnom plánovaní a stavebnom poriadku /stavebný zákon/ v znení neskorších predpisov, v súlade s ustanovením § 36 stavebného zákona v znení noviel oznamuje začatie územného konania dotknutým orgánom a organizáciám, ako aj známym účastníkom konania a keďže sú stavebnému úradu dobre známe pomery staveniska žiadosť poskytuje dostatočný podklad pre posúdenie navrhovanej stavby, upúšťa sa podľa § 36 ods. 2 stavebného zákona v znení noviel od ústneho pojednávania a miestneho zisťovania.

- 3 -

Účastníci územného konania môžu svoje námietky a pripomienky podať do **10 pracovných dní odo dňa doručenia oznámenia**, inak sa na ne nebude prihliadať. V rovnakej lehote oznámia svoje stanoviská dotknuté orgány a organizácie.

Účastníci konania môžu nahliadnuť do podkladov rozhodnutia na Obecnom úrade Riečka, detašované pracovisko Partizánska č. 81, Banská Bystrica v pondelok od 08,00 hod. do 10,00 hod. a stredu od 14,00 hod. do 16,00 hod. t.č. 048/4145336.

**Poučenie:**

Účastníci konania sa môžu pred vydaním rozhodnutia vyjadriť k jeho podkladom, prípadne navrhnúť ich doplnenie.

V odvolacom konaní sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.

Ak sa niektorý účastník konania nechá v konaní zastupovať, musí jeho zástupca predložiť plnú moc s overeným podpisom toho účastníka konania, ktorý sa nechal zastupovať.

Ing. Marián S p i š i a k

starosta obce